Държавен вестник, бр. 100, 2015 г., стр. 67

БРОЙ  100	
Д Ъ Р Ж А В Е Н  В Е С Т Н И К 	
СТР.  67  
2. изисква и предоставя на другите УО 
на програми информация, отчети, справки 
и други;
3. извършва мониторинг за изпълнение на 
стратегиите за ВОМР в частта, отнасяща се 
за съответната програма и за изпълнението 
на проектите, финансирани от програмата;
4. извършва проверка за наличие или липса 
на двойно финансиране в Информационната 
система за управление и наблюдение на сред-
ствата от Структурните инструменти на ЕС в 
Република България за периода 2014 – 2020 г.;
5. съгласува изготвените от МИГ покани 
за подбор на проекти;
6. одобрява или отхвърля проведените от 
МИГ процедури за подбор на проекти;
7. извършва проверка за допустимост и 
одобрява или отхвърля предложените за фи-
нансиране от МИГ проекти;
8. сключва тристранни договори за изпъл-
нение на проект с одобрените кандидати и 
МИГ, подала предложението за финансиране, 
съгласно правилата на съответната програма;
9. въвежда информация за изпълнението 
на стратегия за ВОМР в ИСУН 2020;
10. публикува на своята интернет стра-
ница в самостоятелна рубрика информация 
и документи, свързани с изпълнението на 
подхода ВОМР;
11. предоставя експерти за осъществяване 
на информационни дейности или обучение или 
предоставя информация и/или обучителни 
материали за провеждане на мероприятието;
12. предоставя методическа помощ във 
връзка с извършване на подбора при поиск-
ване от МИГ;
13. предоставя експерти за наблюдатели без 
право на глас за участие в КИП към МИГ;
14. изразява становище по годишните док­
лади на МИГ за отчитане изпълнението на 
стратегията за ВОМР и го предоставя на УО 
на ПРСР 2014 – 2020 г.;
15. изпълнява и други задачи, свързани с 
прилагането на подхода ВОМР и изпълнението 
на стратегиите.
Чл. 65. (1) За изпълнение дейностите по 
стратегията ВОМР ДФЗ – РА извършва след-
ните дейности за предоставяне на финансова 
помощ от ЕЗФРСР:
1. одобрява или отхвърля проведената от 
МИГ процедура за подбор на проекти;
2. извършва проверка за допустимост и 
одобрява или отхвърля изцяло или частично 
предложените за финансиране от МИГ про-
екти със заповед на изпълнителния директор;
3. проверява за наличие или липса на 
двойно финансиране;
4. публикува на електронната си страница 
информация за одобрените и отхвърлените 
проекти и уведомява МИГ и кандидата;
5. сключва договор в срок до 10 работни 
дни от датата на уведомяването за одобряване 
на проекта с одобрените кандидати и с МИГ;
6. приема заявки за плащане от получателя 
на помощта;
7. извършва административна проверка на 
заявките преди всяко плащане; 
8. осъществява контрол за законосъоб­
разност на документацията по възлагане на 
обществени поръчки за изпълнение на дей-
ностите по одобрените проекти по Закона за 
обществените поръчки, както и налагане на 
финансови корекции при установяване на на-
рушения на Закона за обществените поръчки;
9. може да извършва проверка или посеще-
ние на място на получателя преди плащане;
10. одобрява или отхвърля (изцяло или 
частично) заявките за плащане със заповед 
на изпълнителния директор;
11. изплаща финансовата помощ; 
12. може да извършва последваща проверка 
на получателя на помощта;
13. предоставя методическа помощ при 
поискване от МИГ;
14. изпраща писма за отстраняване на 
неточности, неясноти и непълноти.
(2) При съществено нарушение на процеду-
рата за подбор на проекти по стратегията за 
ВОМР ДФЗ – РА връща процедурата на МИГ 
за преразглеждане, като посочва допуснатите 
нарушения и указва от кое действие проце-
дурата трябва да бъде проведена повторно. 
(3) Изпълнителният директор на ДФЗ – РА 
издава заповед за отхвърляне на процедура 
по ал. 1, т. 1, когато допуснатите съществени 
нарушения не могат да бъдат отстранени, и 
уведомява МИГ. Заповедта се съобщава и 
може да бъде обжалвана по реда на Адми-
нистративнопроцесуалния кодекс.
(4) Заповедта на изпълнителния директор 
по ал. 1, т. 2 и 10 се съобщава на кандидата/
получателя и може да бъде обжалвана по реда 
на Административнопроцесуалния кодекс. 
(5) Държавен фонд „Земеделие“ – РА, уве-
домява МИГ и УО на ПРСР 2014 – 2020 г. за 
издаването на заповед за отхвърляне по ал. 1, 
т. 1, 2 и 10. 
Раздел ІІІ
Общи условия за осъществяване на дейностите 
по проектите към стратегия за ВОМР
Чл. 66. (1) Получателят на финансовата 
помощ изпълнява проекта в съответствие с 
нормативните и договорните правила при спаз-
ване на условията на съответните програми, 
предоставящи финансова помощ.
(2) Крайният срок за изпълнение на дей-
ностите по проектите към стратегия за ВОМР 
е до 30 юни 2023 г.
Чл. 67. Получателят на финансова помощ 
е длъжен незабавно да уведоми съответния 
УО на програма, ДФЗ – РА (за проекти, фи-